Source: http://et-nos.de/2017/02/24/tarsas-berhazak-szabalyai/
Timestamp: 2019-08-22 08:56:54+00:00

Document:
A társas bérházak szabályai - et-nos
Uta F. esténként előszeretettel kivonult dohányozni berlini bérlakásának teraszára. Ám rosszul tette, mert szomszédja Marcel P. beperelte őt ezért, azzal az indokkal, hogy zavarja őt a lakásába beszivárgó dohányfüst.
Perbeli egyezségben megállapodtak, hogy a vádlottnak este 20.00 és reggel 06.00 óra között nem szabad többé a teraszon dohányoznia. Ha ezt a tilalmat megszegi, 250.000 eurós büntetésre vagy lecsukásra számíthat.
Az esetből kifolyólag felvetődik a kérdés: mit szabad egy albérletben, és mit nem? Nézzük tehát.
Szabad dohányozni a lakásban
A legfelsőbb bíróság ítélete szerint a dohányzást megtiltani a lakásban nem lehet, viszont a lakásbérleti szerződésben foglaltak szerint szabad csak alkalmazni. A dohányzóknak pedig gondoskodni kell arról, hogy a cigarettafüst az ablakon menjen ki, és ne a lépcsőházba szivárogjon.
Hangos zene vagy szex csak mértékkel
Az albérlő köteles betartani az éjszakai csend szabályt (tilos este 22.00 és hajnali 06.00 között lármázni). Ez érvényes hangos zenére, szexre, fúrógép használatra, stb. A ház zajártalma az albérlet hátrányává válhat, és feljogosít az albérleti díj csökkentésére. Az albérlő köteles tájékoztatni a főbérlőt a zajártalomról. Ezután a főbérlőnek kötelessége az ellen tenni valamit.
Jogilag nézve a zaj akkor kap jelentőséget, ha azt egy normális átlagember nem képes elviselni, kivéve akkor, ha helyileg szokásos vagy elkerülhetetlen.
Szabad a babakocsit a lépcsőházban tartani
A felsőbb bíróság előírása szerint szabad a babakocsit a lépcsőházban tartani, azzal a feltétellel, hogy nem zár el semmilyen menekülő útvonalat, és szükség esetén a többi lakó könnyen el tudja mozdítani a helyéről. Erről a szabályról ebben a cikkünkben olvashatsz még többet.
Parti a lakásban engedélyezve
Az, hogy az albérlő kit enged be a lakásba, az az ő saját privát ügye. Arra azonban ügyelnie kell, hogy családi összejöveteleknél tekintettel legyen a szomszédokra, és hogy betartsa az éjszakai csendet.
A túl hangos bulizás szerződésellenes, és többszöri eredménytelen felszólítás esetén, feljogosíthatja a főbérlőt a szerződés azonnali hatállyal való felbontására. Abban az esetben, ha a vendégek 6 hétnél tovább maradnak, a főbérlő beleegyezését kell kérni.
Szabad a teraszon grillezni
Szabad a teraszon grillezni, kivéve ha, az a szerződésben szigorúan meg van tiltva. A szabály megszegése figyelmeztetést vagy a szerződés felbontását vonja maga után.
Ha nincs erre szabályzat, akkor sem lehet a teraszon grillezni, ha a füst beszivároghat a szomszéd lakásokba. A szomszédokat olyan kevés füstnek kell kitenni, amennyire csak lehetséges. Akkor is, ha csak ritkán vagy kivételes esetben grillezünk.
Szabad a gyerekeknek lármázni
Szabad a gyerekeknek a lakásban hangosan játszani, sírni vagy nevetni. Mindez hozzátartozik egy boldog gyerekkorhoz. Azonban a szülőknek vigyázniuk kell, hogy a pihenő időben (nappal 13.00-15.00, éjszaka 22.00-06.00 között) ne zavarják a szomszédokat.
Szabad hangszeren játszani
Szabad a lakásban hangszeren játszani, hiszen ez a tevékenység a személyiség kibontakozását segíti elő. Azonban amellett, hogy a pihenő időt be kell tartani, további korlátozások szabhatók meg a bérleti szerződésben.
Szabad a szex a teraszon
A Bonni Kerületi Bíróság szerint a főbérlő joggal figyelmeztethet, ha túl hangosan szereti egymást egy pár a teraszon, ugyanis a szex zavarja a ház békéjét.
Háziállatot tartani alapvetően nem tilos
A főbérlő nem szabhatja meg, hogy kivétel nélkül bármilyen háziállat tartása tilos legyen. Ha ilyen szabály benne foglaltatik a szerződésben, érvénytelen és semmisnek kell tekinteni.
Az a szabály sem érvényes, hogy tilos kutyát vagy macskát tartani. Benne lehet a bérleti szerződésben ugyanis, hogy az albérlő az állatot terápiás célokra használja. Ha egyes esetekben engedélyezett az állatok tartása, minden lakó érdekét figyelembe kell venni. Fontos az állatok nagysága, fajtája és mennyisége a bérház jellegére vonatkozóan.
Még több panaszból született ítélet
A szabadban vizelő ellen született meg az az ítélet, hogy a főbérlője többszöri eredménytelen figyelmeztetése után azonnali hatállyal felbontható a szerződése. (Az.: AmG Köln, 210 C 398/09)
Ha egy lakó a kutyáját rendszeresen a lépcsőházban fésüli, nem ok arra, hogy az albérleti díjat csökkentsük. Ez a Frankfurt/Main Kerületi Bíróság határozata. A panaszt tevő hölgy azzal indokolta kérését, hogy lánya allergiás a kutyaszőrre. (Az.: AmG Frankfurt/Main, 33 C 2792/11)
A Berlini Kerületi Bíróság jóváhagyta a madarak etetését a teraszon, mivel ez a cselekedet általában szociálisan megengedhető mindaddig, amíg a lakás szerződésszerű használatát nem sérti. Azonban van egy kivétel. Ha a madarak által termelt kosz túl nagy méreteket ölt, a főbérlőnek közbe kell lépnie. (Az.: LG Berlin, 65 S 540/09)
Egy házaspár, amely egy frissen beköltözött többgyerekes család alatt lakik, nem várhatja el, hogy a gyerekek gombnyomásra csendben maradjanak. A bérleti szerződés felbontása nem jogos. (Az.: AmG Hamburg-Harburg, 641 C 262/09)
A kopogó magas sarkú zaját észre se kell venni. Viszont, ha a fenti hölgy folyamatosan magas sarkúban szaladgál a laminált padlón, az elszenvedő felszólíthatja, hogy a kopogást hagyja abba. (Az.: LG Hamburg, 316 S 14/09)
A Bonni Kerületi Bíróság ítélete szerint a horkoló szomszéddal együtt kell élni. A panaszt tevő albérlők 8.500 euró költözési költséget és 3 havi lakbér árát követelték vissza, mert kizárólag csendes lakást kerestek. A kérésüket elutasították. (Az.: AmG Bonn, 6 C 598/08)
http://et-nos.de/2017/02/24/tarsas-berhazak-szabalyai/https://i2.wp.com/et-nos.de/wp-content/uploads/2017/02/A-tarsas-berhazak-iratlan-szabalyai.png?fit=1000%2C400https://i2.wp.com/et-nos.de/wp-content/uploads/2017/02/A-tarsas-berhazak-iratlan-szabalyai.png?resize=150%2C150 2017-02-24T20:51:42+00:00 etNosKözeletalbérlet,szabályokAvagy mit szabad, és mit nem? Uta F. esténként előszeretettel kivonult dohányozni berlini bérlakásának teraszára. Ám rosszul tette, mert szomszédja Marcel P. beperelte őt ezért, azzal az indokkal, hogy zavarja őt a lakásába beszivárgó dohányfüst. Perbeli egyezségben megállapodtak, hogy a vádlottnak este 20.00 és reggel 06.00 óra között nem szabad többé...etNoset Nosredaktion@et-nos.deAdministratoret-nos
albérlet, szabályok
« A nagy összehasonlítás
A Német Vasút aktuális változásai »

References: bíróság 
 bíróság 
 Bíróság 
 Bíróság 
 Bíróság 
 Bíróság